objekt: **UKC MB - AVLA 1**

## investitor: UKC Maribor

**Ljubljanska ulica 5, 2000 Maribor**


številka projekta: **2121**

vrsta proj. dok.: **PZI**

1. **UVOD**

Investitor, UKC Maribor, namerava prenoviti obstoječo avlo kirurške stolpnice, v Univerzitetnem kliničnem centru Maribor. Objekt se nahaja v Mariboru na Ljubljanski ulici 5. V ta namen se izdela idejni projekt, ki vsebuje predlagano novo rešitev. Avla je v pritličju stolpnice za kirurgijo, v sklopu kliničnega centra.

1. **LOKACIJA**

Avla je del Univerzitetnega kliničnega centra Maribor, ki se nahaja na parcelni št. 234/2 v katastrski občini Tabor – 659 v Mariboru.   
  
  
*Ortofoto z označeno lokacijo objekta*

1. **POSNETEK OBSTOJEČEGA STANJA**

Osrednja vhodna avla stolpnice za kirurgijo je umeščena v pritličju stolpnice. Pešcem je dostop do avle omogočen z Masarykove ulice, z zahodne strani objekta. Vhod v avlo je preko zunanjega nadstreška, skozi zastekljen vetrolov v osrednji del avle. Levo od vhoda je umeščena pošta, ki se v sklopu prenove odstrani. Tako se pridobi dodaten prostor za čakalnico. Na desni strani je umeščena lekarna ter manjša trgovinica, ki nista zajeti v sklop prenove. Obstoječa avla je zaradi pomanjkanja naravne osvetlitve ter, obstoječega temnega stopa precej temna in mora biti tudi podnevi osvetljena s svetili.. V avlo je umeščen obstoječ atrij, ki pa je skrit za avtomati za prigrizke in pijače in tako v prostoru ni zaznaven. Atrij ima proti javnemu delu fiksno zasteklitev, kar onemogoča uporabo atrija obiskovalcem. Obstoječi tlak avle je kamen, ki se očisti, prebrusi ter na novo impregnira. Obstoječa notranja oprema ni oblikovno poenotena (različni tipi stolov, miz, različne vitrine in obloge) in se v celoti zamenja z novo.

Recepcijskega pulta ni, namesto recepcije je v prostoru začasno delovno mesto – miza s stolom. Ta se nadomesti z recepcijskim pultom, ki je predviden v centralnem delu avle.

1. **OPIS NOVEGA STANJA**

Predlog prenove predvideva uporabnikom prijazen, odprt in svetel prostor z odprtim pogledom v osrednji atrij. Z razporeditvijo opreme, kvalitetnimi materiali, rastlinjem in naravno svetlobo ustvarimo sodoben in prijeten ambient.

Ob vhodu v avlo, se obstoječi prostor pošte odstrani in spremeni v novo čakalnico. Tu so prevideni udobni premični stoli z mizicami, kar omogoča druženje obiskovalcev in pacientov v sproščenem vzdušju. Z odstranitvijo pošte omogočimo osvetlitev avle z naravno osvetlitvijo, ki jo je sedaj bistveno premalo. Med vhodnim koridorjem in novo čakalnico se umesti visoke omare z odprtimi policami, ki omogočajo transparentnost, kljub temu pa delno ločijo vhodni del čakalnice od glavne poti po avli.

V centralni del čakalnice se umesti novo recepcijo z dvema delovnima mestoma, za recepcijo pa se umesti korita z rastlinjem, ter stole za čakalnice. Stoli so s koriti in rastlinjem razdeljeni na posamezne bolj intimne kotičke.

Dodatne čakalniške stole se umesti tudi ob zasteklitev atrija, ter na oba hodnika, ki povezujeta avlo z ambulantami.

Atrij se bo v prihodnosti prenovil in ni predmet projekta.

Obstoječ kovinski lamelni strop se v celoti odstrani in nadomesti z novim rastrskim spuščenim stropom. Strop je v določenih segmentih lesen, drugod pa v beli barvi. Predvidena je nova osvetlitev z energetsko varčno razsvetljavo.

Na novo se izdela celotno notranjo opremo avle.

Obstoječe armirano betonske stebre se obloži z oblogami iz lesenih panelov iz iverala in ročaji, ki pomagajo gibalno oviranim pri hoji in ščitijo stene pred poškodbami. Določene obstoječe stene se prav tako delno obloži z leseno oblogo (iveral). Obstoječi kamniti tlaki se očistijo.

Avtomate (kavomati in avtomati s pijačo) se prestavi ob nasprotno steno glede na obstoječo pozicijo in se jih obloži z novo leseno oblogo, kar poenoti in poveže avtomate in bankomat v enoten segment. Obstoječ atrij , ki ga sedaj uporabnik sploh ne zazna tako postane osrednji fokus v prostoru in poveže notranjost s segmentom narave (zasaditev v atriju). Motiv zelenja vpeljemo tudi v notranjost avle z umestitvijo korit za rastline. Bankomat se ohrani ob obstoječi steni, vendar se ga pomakne ob vogal in umesti v oblogo skupaj z avtomati. Vzdolžno ob avtomatih, proti notranjosti avle, se postavi niz visokih regalov s steklenimi vrati. Niz visokih regalov se postavi tudi ob steno hodnika pri dvigalu.   
Predvidi se nova osvetlitev v obliki vgradnih led svetilk. Dodatno se nad rastline namesti svetila, ki omogočajo kvalitetne pogoje za rast. Recepcijski pult (zgornji in spodnji del ) se dodatno osvetli z linijskimi led svetili, kar ustvari dodaten poudarek v prostoru.   
Na novo se umesti vidne dele instalacij v sklopu prenove stropa (zvočniki, pokrovi prezračevalnih naprav, difuzorju, svetila. Sicer večji posegi v obstoječe instalacije niso predvideni.

Vsi uporabljeni materiali za opremo morajo biti visokega kvalitetnega razreda ter primerni za javno rabo, ter primerni za čiščenje in občasno razkuževanje . Delavniške risbe ter izbor materialov pregleduje in potrjuje naročnik.

1. **OPIS PROSTOROV**

Avla je sestavljena iz vetrolova, osrednjega prostora z atrijem, ki se nadaljuje v del z dvigali, predmet obdelave pa sta se hodnika levo in desno od vhoda, ter hodnika pred ambulantami, ki sta pravokotna na prej omenjena hodnika. Na hodnikih se menja spuščen strop, menjava obstoječega vinila pa v prenovi ni predvidena. V sklopu prenove se prebeli vse obstoječe stene v sklopu odbelave.

1. **OPIS MATERIALOV**

Avla se bo prenavljala v okviru vzdrževalnih del. Dela zajemajo gradbena, obrtniška, inštalacijska dela in notranjo opremo

Gradbena dela obsegajo:

* Zidarska dela

Zaključna obrtniška dela obsegajo:

* Tlakarska dela
* Spuščene stropove
* Slikopleskarska dela
* Steklarska dela

Gradbena dela

Gradbena dela obsegajo krpanje in pozidavo poškodb ob rušitvi sten pošte, ter morebitno krpanje in izdelavo utorov, če se bo izkazalo, da je to potrebno.

Zaključna obrtniška dela

Mizarska dela

Vsa vrata ostanejo obstoječa, mizaska dela niso predvidena.

Tlakarska dela

Predvideno je brušenje, čiščenje , po potrebi menjava poškodovanih delov tlaka ter izdelava novega impregnacijskega premaza za zaščito kamna.

Suhomontažna dela

Suhomontažna dela obsegajo nov spuščen strop.

Slikopleskarska dela

Vse obstoječe stene v sklopu območja obdelave se prepleska z visokokvalitetno vodoodporno barvo v mat izvedbi.

Steklarska dela

Steklarska dela obsegajo notranje zasteklitve obstoječega atrija.

Mizarska dela

Vsi mizarski izdelki morajo biti narejeni iz visoko kvalitetnih in odpornih materialov. Primerni morajo biti za čiščenje, ter odporni na razkužila. Mizarska dela zajemajo notranjo opremo, od omar , korit za rastline, nove recepcije in lesenih stenskih oblog, ter obloge avtomatov. Ročaji niso predvideni, saj se vse zaprte dele omar odpira s ključem.

1. **ELEKTRO INSTALACIJE**

**PREDVIDENI OBSEG ELEKTRO INSTALACIJ**

Za prenovo avle se predvidi nova razsvetljava, priključki za recepcijo, varnostna razsvetljava, ter menjava vidnih elementov na stropu z novimi.

1. **STROJNE INSTALACIJE**

**PREDVIDENI OBSEG STROJNIH INSTALACIJ**

Posegi v obstoječe ogrevanje in prezračevanje niso predvideni. Obstoječi radiatorji se ohranijo, menja se le vidne zaključne elemente na stropu in po projektui tudi dele obstoječih instalacij v spuščenem stropu.

Ljubljana, oktober 2021

Sestavila: Odgovorni projektant arhitekture:

Maja pečar m.i.a. Uroš Razpet, univ.dipl.inž.arh. ZAPS A-1028